****

**Atkreipkite dėmesį į šią informaciją  
PRIEŠ  
darbindami asmenis iš užsienio**

|  |  |  |
| --- | --- | --- |
| Apgalvokite... | **Veiksmai** | |
| **Konsultavimas ir planavimas** | Vietos užimtumo tarnybos | Prieš ieškodami kandidatų iš užsienio pabandykite susisiekti su *vietos valstybine užimtumo tarnyba*ir aptarti įdarbinimo poreikius. Galbūt atrasite tinkamų kandidatų arčiau jūsų. |
| **Paruoškite kandidato profilį** | Kokie konkretūs įgūdžiai, kompetencijos ar kvalifikacijos yra reikalingi šioms pareigoms? |
| *Jei nusprendėte įdarbinti asmenį iš užsienio...* | |
| Paruoškite planą | Įvardinkite įdarbinimo užsienyje tikslus, naudą, riziką ir išlaidas. Derinkite galutinius terminus, nes kandidatų iš užsienio gali tekti ieškoti ilgiau. |
| Susisiekite su kompetentingomis institucijomis *(užsieniečių registracijos taryba ar atitinkamos tarnybos jūsų šalyje)* | Pasidomėkite, ar turite imtis papildomų priemonių prieš įdarbindami užsienietį. Ar jie turi atskirai registruotis ar mokėti papildomus mokesčius? |
| **Teisiniai reikalavimai ir komandiruoti darbuotojai** | Registracijos procedūros ir leidimai dirbti | Norite priimti darbuotojus iš kitų Europos ekonominės erdvės (EEE) valstybių ir norite sužinoti daugiau informacijos apie registracijos procedūras ir leidimus dirbti? Jei taip, apsilankykite „[Gyvenimas ir darbas](https://eures.europa.eu/living-and-working_lt)“ skiltyje, kad sužinotumėte apie registracijos procedūras ir informaciją apie kiekvienos šalies leidimus gyventi. |
| Pereinamojo laikotarpio nuostatos, reglamentuojančios laisvą darbuotojų judėjimą | Norėdami gauti informacijos apie pereinamojo laikotarpio nuostatas, reglamentuojančias laisvą darbuotojų judėjimą iš naujųjų valstybių narių, į jas ir tarp jų, apsilankykite „[Laisvas darbutojų judėjimas](https://ec.europa.eu/social/main.jsp?catId=25&langId=lt)“ skiltyje Oficialioje Europos Sąjungos interneto svetainėje. |
| Komandiruoti darbuotojai | Komandiruotas darbuotojas yra darbuotojas, ribotą laiką dirbantis už valstybės narės, kurioje paprastai dirba, ribų. Jei jūsų organizacijai reikės komandiruoti darbuotojus į kitą valstybę narę, turėsite susipažinti su susijusiomis taisyklėmis ir procedūromis.  Daugiau informacijos rasite „[Komandiruotų darbuotojų](https://ec.europa.eu/social/main.jsp?catld=471&langld=lt)“ skiltyje Oficialioje Europos Sąjungos interneto svetainėje. Taip pat žr. nacionalinį informacijos ir kontaktų tinklalapį.  Taip pat galite susipažinti su *„*[*Praktiniu darbuotojų komandiravimo Europos Sąjungos valstybėse narėse, Europos ekonominėje erdvėje ir Šveicarijoje vadovu*](https://op.europa.eu/s/zHuq)*“* ir jį atsisiųsti arba apsilankyti [EUROFOUND tinklalapyje](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/lt/node/52322) |
| **Bendri susitarimai** | Apgyvendinimas ir (arba) būstas | Apsvarstykite praktinius veiksmus, kuriuos turės atlikti naujas darbuotojas iš užsienio, norėdamas rasti apgyvendinimą ar būstą. Ar galima jį gauti vietoje? Kaip jį rasti ir kiek tai kainuos? Ar galite patarti ar padėti naujam darbuotojui? |
| **Kalbiniai, akademiniai ir kultūriniai veiksniai** | Kalbos barjeras | Apsvarstykite, kokią kalbinę kompetenciją turi turėti jūsų kandidatai. Jei jiems trūksta kalbos žinių, bet jie vis tiek yra tinkami darbui, turėtumėte gerai apsvarstyti, kaip su jais bendrausite. Pokalbiai telefonu kandidatui gali pasirodyti ypač sudėtingi. |
| Šalių skirtumai | Nacionaliniai užimtumo įstatymai skiriasi ir gali būti, kad įdarbinti iš vienų šalių bus sunkiau, nei iš kitų. Pavyzdžiui, jei atstovaujate įdarbinimo agentūrai ir norite įdarbinti, gali tekti užsiregistruoti. Prieš pradėdami įdarbinimą, sužinokite, ar nėra administracinių kliūčių. |
| **Kultūriniai skirtumai** | Įdarbinimo praktika skirtingose šalyse skiriasi, taip pat skiriasi formalumai tarp darbdavių ir kandidatų. Jei kandidato elgesys atrodo neįprastas, taip gali būti dėl kultūrinių skirtumų. Neleiskite, kad tai turėtų įtakos jūsų sprendimui – verčiau sutelkite dėmesį į jų įgūdžius ir gabumus. |
| Kvalifikacija | Kandidatai į reglamentuojamąsias profesijas turės užsiregistruoti atitinkamoje institucijoje, kad būtų užtikrintas jų kvalifikacijos pripažinimas. ENIC ir NARIC tinklai (<https://www.enic-naric.net/>) yra akademinės profesinės kvalifikacijos pripažinimo Europoje priemonės. |
| **EURES gali jums padėti!** | *Apsvarstę visa tai,* | |
| Raskite savo vietos EURES konsultantą! *(*ieškokite nuorodos*„*[*Susisiekite su EURES konsultantu*](https://europa.eu/eures/portal/um/search-for-advisers?lang=lt)*“*  EURES portale*)* | Jei reikia patarimų dėl darbinimo kitoje šalyje, daugiau galite sužinoti iš artimiausio EURES konsultanto. Pirmiausia susisiekite su vietos EURES konsultantu – jis padės jums patekti į platesnį tinklą ir gali suteikti daugiau informacijos pirmiau minėtais klausimais. |